Die PNS het gedurende 2001, 36 navorsingsprojekte befonds (sien Bylae 1). Dit is sewe meer as die vorige jaar. Vyftien van die 36 projekte was nuwe projekte terwyl 21 voortsettings van bestaande projekte was. Die totale aantal aansoeke vir finansiering was 38 waarvan 2 nie goedgekeur is nie. Die belangrikste rede waarom hierdie aansoeke nie goedgekeur is nie is omdat die beoogde navorsing, volgens die oorwoë mening van die PNS, nie 'n betekenisvolle impak op Suid-Afrika se toekomstige proteïenvoorsiening en die doeltreffende benutting daarvan sou maak nie.